# Πρωτόνιο, Νετρόνιο, Ηλεκτρόνιο

## 1914. Το σωματίδιο PROTON

Το 1914 ο Rutherford υπέθεσε ότι οι απλούστερες θετικές ακτίνες είναι οι προερχόμενες από αέριο υδρογόνο, και σε αυτή την περίπτωση κάθε κινούμενο σωματίδιο αυτών των ακτινών θα έπρεπε να είναι το στοιχειώδες, με θετικό φορτίο, σωματίδιο της ύλης, στο οποίο έδωσε το όνομα proton.

17 Φεβρουαρίου 1932: ΠΙΘΑΝΗ ΥΠΑΡΞΗ ΝΕΤΡΟΝΙΟΥ

Ο James Chadwick, συνεργάτης του Rutherford στο εργαστήριο Cavendish, έπειτα από σκληρή πειραματική εργασία καταλήγει στο συμπέρασμα ότι η ακτινοβολία που προκύπτει από τον βομβαρδισμό βηρυλλίου με σωματίδια α δεν είναι ακτίνες γ, αλλά σωματίδια μάζας σχεδόν ίσης με αυτή του πρωτονίου, χωρίς ηλεκτρικό φορτίο. Επειδή το σωματίδιο είναι ουδέτερο, δεν υπάρχει δυσκολία στις συγκρούσεις τόσο σε ό,τι αφορά τη συχνότητά τους όσο και τη μεταφορά ενέργειας σε πυρήνες με διαφορετικές μάζες.

Για την ανακάλυψή του νετρονίου ο Chadwick βραβεύθηκε με το Νόμπελ Φυσικής το 1935.

## ΑΝΑΚΑΛΥΨΗ ΗΛΕΚΤΡΟΝΙΟΥ

Το ηλεκτρόνιο ανακαλύφθηκε πειραματικά το 1894 από τον Joseph John Thomson στο Cavendish του Κέιμπριτζ, μετρώντας τον λόγο φορτίου/μάζας του ηλεκτρονίου.

Το 1909, ο Robert Millikan μέτρησε το φορτίο του ηλεκτρονίου με το πείραμα των σταγονιδίων λαδιού και έδειξε ότι το ηλεκτρικό φορτίο είναι κβαντισμένο, δηλαδή εμφανίζεται στη φύση σε διακριτές ποσότητες.